Katthüserdeel

Katthüserdeel is en lütten Oort in de Gemeen Neenkarken (Samtgemeen Land Hadeln) in’n Landkreis Cuxhoben, Neddersassen. De Oort warrt fakener ok eenfach Katthusen nöömt.

 Geografie 

De Oort liggt in Land Hadeln in de Masch von de Ünnerelv. Dat Water ut dat Rebeed flütt över Gravens na de Welster un de Mehm.

De Naveröörd sünd de Hoff Katthusen in’n Noorden, Oterndörp in’n Noordoosten, Scholen un Brüünhemm in’n Oosten, Neenkarken un Höden in’n Süüdoosten, Höörfelln in’n Süden, de Lee in’n Süüdwesten, Dellnwort in’n Westen un Süderwisch un Smeelweg in’n Noordwesten.

 Historie 

De Oort hett sien Naam von’n Hoff Katthusen, de anners as Katthüserdeel aver to de Gemeen Oterndörp höört.

 Verwaltungsgeschicht 

De Oort hett vör 1852 to dat Kaspelsgericht Neenkarken in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort höört al von öllers bi de Gemeen Neenkarken mit bi.

 Inwahnertall 

 Religion 

Katthüserdeel is evangeelsch-luthersch präägt un höört to dat Kaspel von de Marien-Kark in Neenkarken.

För de Kathoolschen is de Hillig-Krüüz-Kark in Oterndörp tostännig.

 Weertschop un Infrastruktur 

För Katthüserdeel is de freewillige Füürwehr Neenkarken mit tostännig.

 Verkehr 

Dör Katthüserdeel löppt de Landsstraat 118, de in’n Süüdwesten över de Lee, Oosterwannen un Westerwannen na Niewohl un Debst geiht un in’n Noorden na de Bundsstraat 73 un na Oterndörp. De B 73 föhrt in’n Noordwesten över Olenbrook na Cuxhoben un in’n Süüdoosten över Neehuus, Kumbarg un Hemmoor na Stood. Von de L 118 na Westen geiht de Kreisstraat 8 af, de na Dellnworth un de Worth löppt.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 14 Kilometer in’n Noordwesten von Katthüserdeel an de B 73.

De nächste Bahnhoff is so bi dree Kilometer wied weg in’n Noorden de Bahnhoff Oterndörp an de Nedderelvbahn von Cuxhoben na Hamborg.

 Scholen 

De Kinner ut Katthüserdeel gaht na de Hinnerk-Willem-Kopp-School in Neenkarken. Dor sünd se ok  fröher al jümmer na de Volksschool hengahn.

 Footnoten 

Kategorie:Oort
Kategorie:Landkreis Cuxhoben